בבחירות שהתקיימו ב-8 בינואר 2015, סיריסנה זכה עם כ-51.28% מהקולות, ועם ניצחון בכ-12 מתוך 22 המחוזות במדינה. למרות זאת, מפלגתו של סיריסנה הייתה השנייה בגודלה בפרלמנט. התוצאות היו מפתיעות מכיוון שלכאורה סיכוייו של סיריסנה לנצח היו קלושים בתחילת מערכת הבחירות. הוא הושבע לתפקיד בבוקרו של 9 בינואר 2015 בפני שופט בית המשפט העליון. לפי המנהג הנשיא נשבע בפני נשיא בית המשפט העליון, אך סיריסנה סירב להישבע בפני הנשיא שהחליף את קודמו שהודח.
עם הכניסה לתפקיד, סיריסנה פיזר את הפרלמנט והכריז על בחירות שהתקיימו ב-17 באוקטובר. באופן כללי הבחירות התנהלו בסדר יחסי והוגן. בסוף הבחירות סיריסנה הצליח להקים ממשלה בעלת רוב בפרלמנט.
לאחר תקריות רצח ואונס רבות במדינה, סיריסנה הכריז כי הוא רוצה לבחון עם הפרלמנט החלת עונש מוות במדינה. בנוסף על כך, הוא חיזק את יחסי סרי לנקה עם הרפובליקה העממית של סין ועם הודו. בפברואר 2015 סיריסנה נפגש עם ראש ממשלת הודו נרנדרה מודי ושניהם חתמו על הסכמי שיתוף פעולה צבאי בין שתי המדינות.
Change Me
Change Me (בעברית: שנה אותי) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-2 בדצמבר 2013, על ידי חברות התקליטים איילנד רקורדס, RBMG וסקולבוי רקורדס, כסינגל התשיעי מתוך אלבום האוסף.
עם יציאתו נכנס השיר אל המקום ה-59 במצעד הבילבורד הוט 100.
רקע וכתיבה.
את השיר כתב ג'סטין ביבר ביחד עם אנדרה האריס וג'ייסון בויד והוא הופק על ידי האריס וביבר גם כן. האודיו הרשמי של השיר הועלה ליוטיוב ב-1 בדצמבר 2013, ונכון לדצמבר 2019, מונה הצפיות שלו עומד על למעלה מ-10 מיליון צפיות.
בסמוך לצאתו, עלה השיר לרשת הזרמת המדיה ספוטיפיי.
Heartbreaker
Heartbreaker (בעברית: שובר לבבות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-7 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הראשון מתוך אלבום האוסף.
השיר הצליח להגיע בשיאו אל המקום השלוש עשרה במצעד הבילבורד הוט 100, ובכך הפך לאחד משיריו המצליחים ביותר במצעד זה.
רקע וכתיבה.
השיר נכתב על ידי ג'סטין ביבר, ברנדון גרין, טוני סולמות, חאווייר סמית' וטיילר ויליאמס והוא הופק על ידי טי-מינוס, מאייג'ור עלי, ביבר ושף טון. האודיו הרשמי של השיר הועלה ליוטיוב ב-10 באוקטובר 2013, ונכון לדצמבר 2019, מונה הצפיות שלו עומד על למעלה מ-50 מיליון צפיות.
בנוסף לכך, עלה השיר לרשת הזרמת המדיה ספוטיפיי בסמוך לצאתו כסינגל.
ויליאם קוונדיש-בנטינק, הדוכס השלישי מפורטלנד
הדיה יוסיף
הֶדִיַה יוּסִיף (בכורדית: Hediya Yûsif‎, בערבית: هدية يوسف‎‎) היא פוליטיקאית כורדית-סורית מטעם הפדרציה הצפון-סורית. מאז מרץ 2016, היא נשיאת כורדיסטן הסורית, בקואליציה נשיאותית, במשותף עם מנסור סאלם, פוליטיקאי ממוצא אתני ערבי.
הדיה יוסף
אגם דוכאן
אגם דוּכאן (או דוֹכאן) (בכורדית מרכזית: دەریاچەی دووکان) הוא האגם הגדול ביותר בכורדיסטן העיראקית. הוא ממוקם קרוב לעיר ראניה, על הזבּ הקטן. מאגר זה נוצר על ידי בנייתו של סכר דוכאן, בין השנים 1954 ל-1959 כסכר רב-תכליתי במטרה לספק פתרון אחסון מים, השקיה ותחנת כוח הידרואלקטרית. לפני ההצפה של אגם דוכאן, נערך באזור מחקר על מנת להפיק מידע מהאתרים הארכאולוגיים שהיו צפויים להיות מוצפים. סקר ארכאולוגי שנערך במישור ראניה תיעד כ-40 אתרים ארכאולוגיים עם ראיות להתיישבות החל מן האלף ה-6 לפנה"ס ועד ימינו.
סרטן העצמות
דמיטרי יבלונסקי
דמיטרי אלברטוביץ' יבלונסקי (באנגלית: Dmitry Yablonsky; ברוסית: Дмитрий Альбертович Яблонский; נולד ב-1962) הוא צ'לן ומנצח רוסי-אמריקאי בעל אזרחות ישראלית.
ביוגרפיה.
נולד במוסקבה למשפחה מוזיקלית. אמו, אוקסנה יבלונסקיה, היא פסנתרנית מפורסמת ומורה בבית הספר למוזיקה ג'וליארד בניו יורק, ואביו, אלברט זאיוֹנְץ , היה נגן אבוב במשך 30 שנה בתזמורת הרדיו והטלוויזיה במוסקבה.
בגיל תשע הופיע לראשונה בנגינת הקונצ'רטו לצ'לו בדו מז'ור מאת היידן. ב-1977 היגר לארצות הברית עם אמו. בארצות הברית למד בבית הספר למוזיקה ג'וליארד אצל לורן מונרו והמשיך את לימודיו באוניברסיטת ייל, שם החל להתעניין בניצוח.
כצ'לן הוא הופיע בכל רחבי העולם במקומות ידועים כאולם קרנגי הול, לה סקאלה, אולם הקונצרט הגדול במוסקבה, אולם התזמורת הפילהרמונית בסנקט פטרבורג, אולם הקונצרטים הלאומי בטאיוואן, תיאטרון מוגדור, סיטה דה לה מוזיק, הלובר ואחרים. בין האמנים שניגן אתם מוזיקה קאמרית היו בוריס ברזובסקי, שלמה מינץ, ויקטור טרטיאקוב, לייף אווה אנדסנס ויורי בשמט. בין היתר ניגן יבלונסקי את ביצועי הבכורה בארצות הברית של הסונטה מס' 26 מאת בוקריני.
בשנת 1990 עלה לראשונה על דוכן המנצחים בביצוע של שמינייה מאת סטרווינסקי עם מוזיקאים מתזמורת סנטה צ'צ'יליה ברומא. בשנים שלאחר מכן כיהן במשך ארבע שנים כמנצח אורח ראשי של התזמורת הפילהרמונית של מוסקבה וניצח על תזמורות רבות ברחבי העולם, ביניהן התזמורת הפילהרמונית המלכותית בלונדון, התזמורת הלאומית של בלגיה, תזמורת האופרה בקטניה, סיציליה, התזמורת של צפון הולנד, התזמורת הקאמרית של בולוניה, התזמורת הלאומית של טייוואן, התזמורת הלאומית של איל-דה-פראנס, התזמורת הסימפונית ירושלים, התזמורת הסימפונית הישראלית ראשון לציון ואחרות.
במאי 2014 התמנה יבלונסקי למנהל מוזיקלי בתזמורת הקאמרית האוקראינית "הווירטואוזים של קייב" – תזמורת של נגנים צעירים שגילם נע סביב 30.
יבלונסקי הקליט למעלה מ-70 הקלטות כמנצח וכצ'לן. כמה מהקלטותיו זכו בפרסים רבים, ובהם פרס המבקרים של ברלין. ההקלטה של סוויטות הג'אז של שוסטקוביץ בביצועו צעדה במשך זמן רב במצעדי המוזיקה בבריטניה ובארצות הברית והייתה מועמדת לגראמי ב-2007.
הוא שיתף פעולה עם סולנים כגון מונסרט קאבייה ואולגה בורודינה, ואף ביצע את הקונצ'רטו לצ'לו של פנדרצקי בשיתוף עם המלחין.
בשנים האחרונות שיתף פעולה עם אמו, והקונצרטים המשותפים שלהם זכו לשבחים רבים הן מהקהל והן מהמבקרים. יחדיו הקליטו תקליטורים רבים של יצירות לצ'לו ולפסנתר וכן קונצ'רטי לפסנתר עם התזמורת הפילהרמונית של מוסקבה בניצוחו של יבלונסקי.
יבלונסקי מארגן פסטיבלי מוזיקה ברחבי העולם, ומשנת 2009 הוא מכהן כמנהלו האמנותי של פסטיבל גבלה באזרבייג'ן. לפני שנים ספורות עלו יבלונסקי ואמו לישראל, וכעת הם מחלקים את זמנם בין הארץ לקריירה מצליחה בחו"ל.
כיום יבלונסקי מלמד בבית הספר למוזיקה ע"ש בוכמן-מהטה באוניברסיטת תל אביב.
ליבלונסקי בית נוסף בכפר קטאלוני קטן בהרים על גבול צרפת וספרד.
היחידה למחקר ותשתית טכנולוגית
היחידה למחקר ותשתית טכנולוגית או מת"ט היא יחידת מחקר מדעי הכפופה למפא"ת שמטרתה איתור, פיתוח וקידום טכנולוגיות הנותנות מענה לצרכים הביטחוניים של מדינת ישראל.
בנוסף לפעילות הדוקה עם התעשיות הביטחוניות בישראל, היחידה פועלת בשיתוף פעולה לטובת מחקרים עם גופי האקדמיה המרכזיים בישראל.
תחומי עיסוק.
תחומי העיסוק המרכזיים של היחידה כוללים:
מת&quot;ט
טורניקה שנגליה
טורניקה "טוקו" שנגליה (בגאורגית: თორნიკე შენგელია, תעתיק מדויק: תוֹרְנִיקֶה שֶׁנגֶליָה; נולד ב-5 באוקטובר 1991 בטביליסי, גאורגיה) הוא כדורסלן גאורגי המשחק בעמדות הפורוורד בקבוצת וירטוס בולוניה מליגת העל האיטלקית והיורוקאפ. שנגליה משחק גם בנבחרת גאורגיה.
קריירת משחק.
קריירת מועדונים.
שנגליה היה שייך למחלקת הנוער של ולנסיה מאז 2007, וב-2008, כשהוא בן 17, עלה לשחק במקביל גם בקבוצה הבוגרת, בה שיחק שישה משחקים עד שעבר לשחק בקבוצת המילואים של המועדון. אחרי עונה מוצלחת בעונת עבר שנגליה לספירו שרלרואה הבלגית, ממנה מייד הושאל לורוויה-פפינסטר, גם היא מהליגה הבלגית הבכירה. דקות המשחק שלו בעונה הראשונה בבלגיה נחתכו בכ-42%, מ-29.5 דקות למשחק בממוצע ל-17. אחרי עונה פושרת זו חזר שנגליה לשרלרואה, שם העמיד מספרים סולידיים של 8.8 נקודות ו-4.8 ריבאונדים למשחק בליגה בממוצע. בעונה זו זכתה קבוצתו בסגנות בליגה ונשרה בשלב הבתים של עונת 2011/2012 ביורוליג, כששנגליה מעמיד במפעל זה מדד PIR ממוצע של 7.1 נקודות מדד למשחק על פני 20.6 דקות ב-9 משחקים.
בקיץ 2012 העמיד עצמו שנגליה לבחירה בדראפט ה-NBA, בו נבחר במקום ה-54 על ידי פילדלפיה 76', בין השאר בגלל יכולתו במהלך זכייתו באליפות אירופה לנבחרות עתודה בדרג ב' עם נבחרתו הלאומית בקיץ 2011, וזכייתו בתואר ה-MVP של הטורניר. בערב הדראפט זכויות השחקן עליו הועברו לברוקלין נטס תמורת תשלום מצד האחרונה. בליגת הקיץ של ה-NBA באותה שנה הרשים שנגליה עם ממוצעים של 10.2 נקודות ו-3.6 ריבאונדים בממוצע למשחק, ובסיומה הוחתם על ידי ברוקלין.
בתקופתו בברוקלין עבר שנגליה מספר פעמים לשחק במדי קבוצת ספרינגפילד ארמור מליגת הפיתוח של ה-NBA, ובסך הכל שיחק במדי הקבוצה ב-36 משחקים על פני עונה וחצי, בהם קלע 1.6 נקודות וקטף כדור חוזר בודד למשחק בממוצע. בינואר 2014 עבר שנגליה בטרייד לשיקגו בולס תמורת מרקיס טיג. בשיקגו שיחק 9 משחקים למשך כמות זעומה של 1.9 דקות למשחק בממוצע, עד שנופה מסגל הקבוצה אחרי כשלושה חודשים.